Ar gouarnour a respontas dar sonerez-noz a oa an hani en-doe lakeit  material ar Sebastiani Braz en distao, lod a euriou abredoh. E gweled  dre grilaj ar werenn ag an nor a-dran, ean a anzaùas Hawes hag a za  dohtu da zigor.  Noz vad, aotrou Buono, e laras an ensellour.  E, mad ar jeu ? e respontas ar goarnour.  Muioh a bemp ha  tri-ugent vle e oa, ged ar bleo gri, ur varbustell  moen, daoulagad glaz sklêr, ur fri teo eroalh. Ur lantern tredanel a  yê kuit doh unan ag e chakoteu.  Hawes a ziskoas :  Ma hansort, an ensellour Brown.  Degemér mad. Doned a ret eid ar material ?  Euh… Ne ram ket, nann. Ni fallahe dem goulenn genoh un tammig.    Buono a chonjas dohtu e ouient ma laere traou skolar e plakardou ar  lise.  El-rezon, eme ean ged ur fas inosand. - Ean a alhweas an nor a-dran  ar  boliserion. - Deit er bureo, gwel e vim eid konjal. Hoari a rem dan  damou ged ur mignon din.  Ind a dreuzas ur trepas. Dur leh e oa un daolenn ged un afich a  lare :  DEIT REIN KALON DAN DIGRED !  Disadorn ar hetan a viz Du, daou eur enderù.  er Sportva Raucher    Pelloh e lare un afich arall :  AR SEBASTIANI BRAZ !  UR HALLOWEEN BURHUDUZ !  en aouditoriom da beùar eur enderù.    Edan ar lizerennou teo, eur skeudenn gwenn ha du a  ziskoe un den  youank ged ur jobenn hag a voushoarhe dan objektif.  Gelloud a ran tapein an afich ? e houlennas Brown.  Pesort ?  A hani ged an hudour.  El-rezon, e respontas an eùéhour e seùel e ziskoe.  Talvouduz e vo dem por-bo kavet ar penn, e laras ean da Hawes.  Plegein a ras an afich hag a he laoskas e chakot abarh e chupenn.    Buono a gasas an daou archour da zibenn an trepas, a zigoras un nor da  dal ur sal ged nebeud a bresteu : ur hlasour gwer,  un daolenn koed  derv hir, taped merhad en ur bureo ag ar mestradur, peùar hadoer. Ur  blakenn tommerig edan ur pod kafe, ur vontr dar vagoer, ha dan tu  rall ur poltren enkadret a Ronald Reagan.  Ma mignon, Sal Pasquali, e laras Buono.  An den a oa merhad deg ha tri-ugent vle, ged ur lavreg liou kisten, ur  rochedig melén hag ur jiletenn liou kisten. Ean a zeblante boud ur  gwerhour a vadigou.  An daou aotrou-ze a zou ensellerion, e laras an eùéhour én ur sell  mad  e gansort.  Spi en-doe e komprenahe Pasquali ar peh nhelle ket lared sklêr :  diwall, ne gomzez ked diàr ar hrei, ar peg, ar hreionou, ar homenn ha  ar paperiou.    Pasquali a hejas don ha fur, el un don ag ar mafia.  Plijuz eo ho anaoud, e zistagas ean.  Ha breman, kafe ho-po ? e houlennas Buono.  Nor-bo ket, nann, trugare, e laras Hawes.  An daou ensellour a dennas kadoerou hag a choukas.  E hoari e oem, e laras Pasquali é tiskoein an damier àr  an daol.  Piou a dreh ? e houlennas Brown.  Oh ! hwi oer, ni a hoari eid nitra, e respontas Pasquali.  Mod-ze e komprenas an daou ensellour e hoarient eid argant. Brown en  em houlennas ar peh ou-doe an daou zen da guhad.  Me fallahe gouzoud mard ho-peus gwelet un dra bennag dreistordiner en  enderù, e laras Hawes.  Perag ? e laras dohtu Buono. Mankoud a ra un dra bennag ?  Nitra a vank. A betra e chonjet ?  Beu, ha hwi ? e laras dousig an eùéhour é sell Pasquali  e korn ar  lagad.  Komz a ran deuz ar momant pa lake Sébastiani e vaterial a-barh ar  wetur Citation.  A ! Nam-eus ket en welet gober an dra-zen.  Ne oeh ket er-mêz e fin an arvest ?  Ne oen ket. Noun ket arruet eraog peùar eur.  Achuet en-des merhad tro-dro pemp eur hanter.  Nann, nam-eus ket en welet dar poent-ze.  Neuze hwi ne oer ket piou en-des tennet an traou-ze ag ar wetur ? Nho-  pes ket ur chonj ?  Chonj erbed, nann.  Ha piou a zo  eit kuit ged ar wetur.  Nam-eus ket gwelet. Da bemp eur hanter e oen sigur dan tu a greiznoz  ag ar savadur. Deraou a ran netad dan tu-hont, ur gustum eo dein,  gwelet-hu ?  Se zo e-kichenn ar vali, neo ket ?  Ya, a-dran. Med nam-eus gwelet nitra. Gellet em-behé, e gwirione, e  sell dre fenestrou ar hlasou, med e chonjen nameid da ma labour.  Hwi lar oh arruet da peùar eur…  Aze e ma. Labourad a ran a beùar betag hanternoz.  El ma ram, e laras Brown ged ur  voushoarh.  A, ya ? e laras Buono. Kleùed a rez, Sal ? Ind a laboura dar mem  euriou.  Peben taol degoueh ! e laras Pasquali.    Brown en eem houlennas ur weh hoah ar peh e kuhe an daou zen.  Neusen, da beùar eur oh arruet… e teraouas Hawes endro.  Spis, a beùar eur betag hanternoz. Da houde e ta un den hag a heulia,  med ean a zo gwelloh un eùéhour noz.  Mard oh arruet da beùar eur… e laras Hawes.  Ye, da beùar.  Ne oeh ket aman pa arruas ar houblad  Sebastiani tro-dro tri eur ha  kard. Gwir eo ?  Neo ket, Sal a oa aman endeo.  Pasquali a hejas e benn.  Sal a laboura ag eih eur mintin betag peùar enderù, e tisplegas Buono.  Ean a zo goarnour ag an dei.  An tri eih, e laras Pasquali, eltoh.  Med el ma nhella ket bevein pell doh e lise, ean a za peb noz endro  da hoari damou genein, e laras hoah Buono.  Intañv oun, e tisplegas Pasquali e uhelein e ziskoe.  Gwelet ho-peus ar gweturiou pand int deit ? e  houlennas Brown. Ur  gamionetenn Ford melén, hag ur Citation glaz.  Gwelet am-eus unan, ya. Med douian ket pegourz eo arruet.  Pehani ?  Ar weturig glaz.  Pegourz ho-peus hi gwelet ?  Tro-dro… tri eur hanter, e ?  Dohein e houlennez an dra-ze ? e protestas Buono. Me ne oen ket aman  da dri eur hanter.  Ye, tri eur hanter e kredan e oa, e laras Pasquali. Ar chonj e talhan  e oen da dal an nor dirag, e peléh e arsav an otobuzou skolar. Liez e  z an da gaojal  ged ar choferion.  Dan eur-ze, ind a oe sigur e lakad ou material, e laras Hawes.  Brown a hejas e benn.  Hag ar gamionetenn a oa eet kuit endeo.  Brown a hejas ur weh hoah.  Gwelet ho-peus un den er-mêz ? e houlennas Hawes. Un den hag a zouge  traou abarh ? hag a ziskarge ar gweturiou ?  Ar peh am-eus gwelet, ur wetur eo.  Ur vaouez melén pemp àrn-ugent, tregont vle ? Daou zen un tammig  kohoh ?  Nann, e respontas Pasquali e nahein eùé ged e benn.  Digor e oe an noriou ?  Pesort noriou ?  Ar re ag ar Citation.  Cherret e oent, me gred.  Nho-peus gwelet nitra àr an dachenn er vali ?  Nann. Petra, da chwer ?  Traou eid gober troiou, taolou ag hudour.  Taolou ag hudour ? e laras eùé Pasquali e sell e vignon.  Bet ou-deus greet un arvest hud, e tisplegas Buono. Eid ar vugale.  Nitra. Nitra nam-eus gwelet.  Noh ket eet da bourmenn da dal ar vali un tammig devéatoh, dre  chañs ? Tro-dro pemp eur  hantér, pa lakent ou….  Da bemp eur hanter, e oen en ti, e tèbrein.  Hawes en em droas da dal Brown.  Un dral aral ?  An ensellour du a laras nann ged e benn.  Mad eo, trugare, e laras Hawes e seùel.  Mond a ran genoh, e laras Buono.  Pa voe eet kuit ar boliserion ag ar bureo, Pasquali a dennas e  vouchoued ag e chakot hag a dorchas e dal.      Љ  .